stanford-oval/wikipedia huggingface dataset:
Bowser's Fury
משחקיות

המשחק הוא משחק פלטפורמה מסוג עולם פתוח שבו השחקן, בתור מריו, חייב לחקור את האיים על מנת למצוא ברקי חתול. באוזר ג'וניור, אשר יכול להיות נשלט על ידי שחקן שני, יכול לסייע למריו באמצעות מכחול כדי לתקוף אויבים ולחשוף סודות. מדי פעם באוזר הזועם מתעורר ומתחיל לתקוף, והופך את האי במקומות מסוימים. על ידי איסוף ברקי החתול, מריו מקבל גישה לפעמון הג'יגה, גרסה גדולה של הסופר פעמון, שהופכת את מריו לג'יגה חתול כדי שיוכל להביס את באוזר הזועם.
המערכת שעליה מבוסס המשחק דומה מאוד לזו של משחק הפלטפורמה משנת 2013 "Super Mario 3D World", בעוד שבמקביל שולבו גם אלמנטים שונים שהוצגו לראשונה במשחק Super Mario Odyssey משנת 2017.
המשחק הבסיסי נמשך כארבע שעות לשחקן ממוצע, עם ארבע שעות נוספות של משחק לשחקנים המעוניינים להשיג את כל הפריטים שיש לאסוף.
תקציר העלילה

כאשר מריו יוצא לטיול באזור הטירה של פיץ' הוא מבחין בכתם קטן של חומר אפל ומוזר על הקרקע. בהמשך הוא נופל לבור ועובר דרכו לארכיפלג איים הנמצא באזור המכונה אגם לאפקאט ומוצא את עצמו כעת בעימות ישיר עם באוזר שהפך למפלצת ענקית המכונה פיורי באוזר אשר כה זועם כעת שכולם באזור אגם לאפקאט נמצאים תחת שליטתו. הוא מחליט בעקבות כך לחבור לבאוזר ג'וניור על מנת להחזיר את המצב לקדמותו.
הערות שוליים

↑  Super Mario 3D World + Bowser's Fury - Overview Trailer - Nintendo Switch, נבדק ב-2022-05-17
↑  Rairdin, John (3 בספטמבר 2020). "Super Mario 3D World is Coming to Nintendo Switch With New Content and amiibo". Nintendo World Report. אורכב מ-המקור ב-18 בספטמבר 2020. נבדק ב-5 בספטמבר 2020. {{cite web}}:  (עזרה)
↑  Oxford, Nadia (3 בספטמבר 2020). "Super Mario 3D World's Switch Port Has Us Wondering About This New "Bowser's Fury" Content". USGamer. אורכב מ-המקור ב-5 בספטמבר 2020. נבדק ב-5 בספטמבר 2020. {{cite web}}:  (עזרה)
↑  Super Mario 3D World + Bowser's Fury - Official Trailer 2 - IGN (באנגלית), נבדק ב-2021-01-12
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
Boy (מיני-אלבום)

Boy הוא מיני-אלבום והפרויקט השני של הזמר-יוצר האוסטרלי לוק המינגס. הוא יצא לאור ב-26 באפריל 2024.
כשכתב על ההשראה לפרויקט ברשתות החברתיות, המינגס אמר ”כתבתי את השירים האלה ברגע בחיי כשמצאתי את עצמי מטיל ספק בכל מה שחשבתי שאני יודע על העולם ועל עצמי. כל הרגשות, הפחדים והאבל שהגיעו עם זה”.
סיבוב הופעות

ב-12 במרץ 2024, המינגס הודיע על סיבוב ההופעות "Nostalgia for a Time That Never Existed" . סיבוב ההופעות התחיל ב-4 במאי 2024, בפריז, צרפת, והסתיים ב-16 ביוני 2024 בבריזבן, אוסטרליה.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | I'm Still Your Boy  | לוק המינגס, סמי ויטה | סמי ויטה | 3:56 |
| 2. | Shakes  | המינגס, ויטה | ויטה | 3:15 |
| 3. | Benny  | המינגס, ויטה, אלי ריזק | ויטה, אלי ריזק | 2:52 |
| 4. | Close My Eyes  | המינגס, ויטה | ויטה | 2:50 |
| 5. | Garden Life  | המינגס, ויטה | ויטה | 3:07 |
| 6. | Close Enough to Feel You  | המינגס, ויטה | ויטה | 3:33 |
| 7. | Promises  | המינגס, ויטה | ויטה | 4:32 |
| משך כולל: | משך כולל: | משך כולל: | משך כולל: | 24:02 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  ארצות הברית | בילבורד 200 | 99 |
|  ארצות הברית | מצעד אלבומי רוק ואלטרנטיביים | 22 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 22 |
|  ולוניה | אולטראטופ 40 | 122 |
|  סקוטלנד | מצעד האלבומים הסקוטי | 7 |
|  פולין | ZPAV | 21 |
|  פלנדריה | אולטראטופ 50 | 70 |
הערות שוליים

↑  Taylor, Sam (7 במרץ 2024). "Luke Hemmings Has Announced a New Solo EP, Boy". Dork. נבדק ב-7 במרץ 2024. {{cite journal}}:  (עזרה)
↑  Wilson-Taylor, James (6 במרץ 2024). "Luke Hemmings Announces New Solo EP Boy". Rock Sound. נבדק ב-6 במרץ 2024. {{cite web}}:  (עזרה)
23 (מספר)

| --- | --- |
 כתיב עשרוני:  23
 במילים:  עשרים ושלוש
 מספר סודר:  העשרים ושלוש
 גימטריה:  כ"ג
 גורמים ראשוניים:   \ 23
 כתיב רומי:   \ XXIII
 כתיב בינארי:  10111
 כתיב הקסדצימלי:  17
23 (במילים בלשון זכר: עשרים ושלושה; בלשון נקבה: עשרים ושלוש) הוא המספר הטבעי הבא אחרי 22 והבא לפני 24.
שלט בית 23 ברחוב בירושלים
במתמטיקה

23 הוא מספר ראשוני
23 הוא המספר הראשוני האי-זוגי הראשון שאין לו מספר ראשוני תאום.
מדע

המספר האטומי של ונדיום.
לבני אדם יש 23 זוגות כרומוזומים.
היסטורית עם ישראל

מספר הדיינים בסנהדרין קטנה.
כ"ג יורדי הסירה.
בתחומים אחרים

23 הוא המספר אשר הופיע על גופייתו של מייקל ג'ורדן, הנחשב בעיני רבים לשחקן הכדורסל הטוב בכל הזמנים.
23 הוא המספר המופיע על מדיו של לוק שואו – קשר שמאלי בקבוצת הכדורגל מנצ׳סטר יונייטד.
כביש 23, הוא מספר הכביש בישראל, של מנהרות הכרמל.
תומאס נקונו

תומאס "תומי" נקונו (באנגלית: Thomas N'Kono; נולד ב-20 ביולי 1956 בדיזאנגה שבקמרון) הוא כדורגלן עבר קמרוני ששיחק בעמדת השוער בעיקר באספניול ובנבחרת קמרון.
קריירת מועדונים

נקונו שיחק במועדונים הקמרונים קאנון יאונדה, עמו זכה במספר תארים, וטונר יאונדה לפני שעבר בשנת 1982 לאספניול מליגת העל הספרדית, זאת לאחר מספר הופעות מצוינות עם נבחרת קמרון במונדיאל 1982. הוא זכה באותה שנה בתואר כדורגלן השנה באפריקה, תואר בו זכה גם בשנת 1979.
במדי הקטלאנים פספס נקונו משחקים מעטים, וערך למעלה מ-300 הופעות בכל המסגרות. הוא אף העפיל עם הקבוצה לגמר גביע אופ"א 1988, שם הפסידה בדו-קרב פנדלים לבאייר לברקוזן. עם זאת, בעונת 1989/1990 לא הצליח נקונו למנוע את ירידתה של אספניול לליגה הספרדית השנייה, וכאשר היא חזרה לליגה הראשונה לאחר עונה אחת, הוא היה שוער מחליף לויסנטה ביורון הצעיר.
לאחר שעזב את אספניול המשיך נקונו לשחק בספרד במשך שלוש שנים, בהן שיחק בסבאדל מהליגה הספרדית השנייה ובל'הוספיטלט מהליגה הספרדית השלישית. נקונו פרש זמן קצר לאחר שהגיע לגיל 40, לאחר ששיחק בקלוב בוליבר מליגת העל הבוליביאנית.
קריירה בינלאומית

נקונו יצג את נבחרת קמרון במשך כמעט שני עשורים, ושיחק בשלושה טורנירי גביע העולם: 1982, 1990 ו-1994. בשני הטורנירים הוא היה השוער הראשון והבלתי מעורער של הנבחרת, ובשלישי, כשהוא בן 39, לא לקח חלק. בסך הכל ערך נקונו 112 הופעות במדי הנבחרת.
קריירת אימון

מאז פרישתו ממשחק משמש נקונו כמאמן השוערים של אספניול, ותחתיו גדל השוער בן-ארצו קרלוס קאמני.
בעבר שימש גם כמאמן השוערים של נבחרת קמרון. לאחר פרישתו של אוטו פפיסטר מאימון הנבחרת, שימש נקונו כמאמן הזמני שלה. חודש לאחר מכן החליף אותו פול לה גן, והוא חזר לתפקידו כמאמן שוערים.
חיים אישיים

ג'אנלואיג'י בופון הצהיר כי החליט לשחק בעמדת השוער לאחר שראה את ביצועיו של נקונו במונדיאל 1990. בנו הבכור של בופון קרוי לואיס תומאס, כמחווה לנקונו.
תארים > קבוצתיים

אליפות קמרון (5): 1974, 1977, 1979, 1980, 1982
ליגת האלופות האפריקאית (2): 1978, 1980
גביע אופ"א (0)
סגנות (1): 1987/1988
אליפות בוליביה (2): 1996, 1997
גביע אפריקה לאומות (1): 1984
סגנות (1): 1986
תארים > אישיים

כדורגלן השנה באפריקה (2): 1979, 1982
הערות שוליים

↑  Tommy N’KONO באתר Hall of Fame Eperico (בספרדית)
↑   באתר מונדו דפורטיבו, 30 בינואר 1994 (בספרדית)
↑  Kameni keeps Espanyol clean באתר BBC, ‏ 27 בדצמבר 2004 (באנגלית)
↑  Nkono is Cameroon caretaker באתר BBC, ‏ 2 ביוני 2009 (באנגלית)
↑  Buffon: A big save is as important as a goal באתר הרשמי של פיפ"א, 6 במאי 2013 (באנגלית)
↑  «DIFFICILE DE GARDER NOTRE TITRE» באתר Sport24, ‏ 14 ביוני 2010 (באיטלקית)
| נבחרת קמרון – מונדיאל 1990 |
| --- | --- | --- |
|  1 בל •  2 קאנה-ביאיק •  3 אוננה •  4 מאסינג •  5 אבוולה •  6 קונדה •  7 אומאם-ביאיק •  8 מבו •  9 מילה •  10 מפדה •   11 אקקה •  12 יומבי • 13 פאגאל •  14 טאטאו • 15 ליבי • 16 נקונו • 17 נדיפ • 18 דז'ונקפ • 19 פאוטמבה • 20 מקנאקי • 21 מבואנג • 22 סונגו • מאמן: נפומניאשי |  1 בל •  2 קאנה-ביאיק •  3 אוננה •  4 מאסינג •  5 אבוולה •  6 קונדה •  7 אומאם-ביאיק •  8 מבו •  9 מילה •  10 מפדה •   11 אקקה •  12 יומבי • 13 פאגאל •  14 טאטאו • 15 ליבי • 16 נקונו • 17 נדיפ • 18 דז'ונקפ • 19 פאוטמבה • 20 מקנאקי • 21 מבואנג • 22 סונגו • מאמן: נפומניאשי | קמרון |
| נבחרת קמרון – מונדיאל 1994 |
| --- | --- | --- |
|  1 בל •  2 קאנה-ביאיק •  3 סונג •  4 אקמה •  5 נדיפ •  6 ליבי •  7 אומאם-ביאיק •  8 מבו •  9 מילה •  10 מפדה •   11 מבואנג •  12 לוגה • 13 קאלה •  14 טאטאו • 15 אגבו • 16 טצ'אמי • 17 פואה • 18 פיאלה • 19 אמבה • 20 מויימה • 21 נקונו • 22 סונגו • מאמן: מישל |  1 בל •  2 קאנה-ביאיק •  3 סונג •  4 אקמה •  5 נדיפ •  6 ליבי •  7 אומאם-ביאיק •  8 מבו •  9 מילה •  10 מפדה •   11 מבואנג •  12 לוגה • 13 קאלה •  14 טאטאו • 15 אגבו • 16 טצ'אמי • 17 פואה • 18 פיאלה • 19 אמבה • 20 מויימה • 21 נקונו • 22 סונגו • מאמן: מישל | קמרון |
תמרה אויניק

תמרה אויניק (בספרדית: Tamara Oynick; נולדה ב-28 במרץ 1953) היא שחיינית מקסיקנית-יהודייה לשעבר, אלופת המכביה השמינית (1969), אלופה ושיאנית מקסיקו שייצגה את מדינתה במשחקים האולימפיים (מקסיקו סיטי 1968).
ביוגרפיה

אויניק נולדה גדלה במקסיקו סיטי.
ביוגרפיה > 1965

בתחרויות השחייה של המכביה השביעית שנערכו בבריכת גלית ביד אליהו, באוגוסט 1965 זכתה אויניק במדליית כסף במשחה ל-200 מטר חזה בתוצאה של 3:06.1 דקות, אחרי שלומית ניר שקבעה שיא ישראלי חדש של 3:02.3 דקות ולפני ר. הרבר מדרום אפריקה (3:06.7 דקות).
ביוגרפיה > 1966

במשחקי מרכז אמריקה והקריביים שנערכו בסן חואן שבפוארטו ריקו בשנת 1966 זכתה אויניק ב-3 מדליות, 1 זהב ו-2 כסף. מדליית זהב במשחה ל-200 מטר חזה בתוצאה של 3:02.3 דקות, מדליות כסף, במשחה ל-100 מטר חזה בתוצאה של 1:26.3 דקות ובמשחה שליחות 4x100 מטר מעורב (5:06.2 דקות).
ביוגרפיה > 1967

במשחקים הפאן אמריקאיים שנערכו בוויניפג, קנדה בשנת 1967 סיימה אויניק במקום רביעי במשחה ל-200 מטר חזה בתוצאה של 2:58.5 דקות.(אנ')
ביוגרפיה > 1968

באולימפיאדת מקסיקו סיטי (1968) סיימה אויניק במקום 11 במשחה ל-200 מטר חזה בתוצאה של 2:52.4 דקות, במקום 26 במשחה ל-100 מטר חזה בתוצאה של 1:22.7 דקות, במקום 15 במשחה ל-400 מטר מעורב אישי בתוצאה של 5:48.4 דקות ובמקום 13 במשחה שליחות 4x100 מטר מעורב בתוצאה של 4:51.0 דקות.
ביוגרפיה > 1969 > אלופת המכביה

בתחרויות השחייה של המכביה השמינית שנערכו בבריכת גלי גיל, רמת גן לעיני אלפי צופים, בסוף יולי 1969 זכתה אויניק ב-3 מדליות, אחת מכל סוג. מדליית זהב במשחה ל-200 מטר חזה בתוצאה של 2:53.3 דקות, לפני שלומית ניר (2:54.4 דקות) ואלן אפשטיין מארצות הברית (3:02.6 דקות), מדליית כסף במשחה ל-100 מטר חזה בתוצאה של 1:24.1 דקות, אחרי שלומית ניר (1:20.1 דקות) ולפני בברלי בורק מדרום אפריקה (1:24.6 דקות) ומדליית ארד, במשחה ל-400 מטר מעורב אישי בתוצאה של 5:48.3 דקות, אחרי מריאן שפירא מארצות הברית שקבעה שיא מכביה חדש של 5:33.2 דקות ושלומית ניר (5:44.9 דקות). נוסף לכך, היא סיימה במקום שישי במשחה ל-200 מטר מעורב אישי בתוצאה של 2:46.6 דקות.
הערות שוליים

↑  עמירם קלאוס, רומנובסקי באה, ניצחה ונסעה, מעריב, 26 באוגוסט 1965
↑  1970 Central American and Caribbean Games, תוצאות רשמיות (בספרדית)
↑  ספיץ שרף את מימי "גלי גיל" במשחה המהיר ביותר בישראל, מעריב, 30 ביולי 1969
↑  בתום היום השלישי של תחרויות השחייה ... "ילדי המים" של טלקי הציבו 4 שיאים, דבר, 1 באוגוסט 1969
↑  שפיץ חתר 100 מטר ב-52.9 ש' בשליחים, דבר, 3 באוגוסט 1969
↑  יעקב ברוש, ביום האחרון של תחרויות השחייה הושג רק שיא לרומי... ברזילאי, מעריב, 4 באוגוסט 1969
↑  נאנסי שפיץ חתרה 800 מ' ב-9:40.5 ד', דבר, 4 באוגוסט 1969
Box of Tricks

| --- | --- |

 מארז תקליטורים מאת קווין
 יצא לאור:  26 במאי 1992
 הוקלט:  1974-1991
 סוגה:  רוק
 שפה:  אנגלית
 אורך:  126:52
 חברת תקליטים:  סטאר דיירקט, פרלופון
Box of Tricks הוא המארז השלישי של להקת הרוק הבריטית קווין, אשר יצא לאור ב-26 במאי 1992.
תכולת המארז

המארז מכיל את אלבום האוסף The 12" Collection, גרסה מקוצרת בת 56 דקות ו-48 שניות של סרט ההופעה Live at the Rainbow '74, סיכה בצבעי אדום וזהב, פאץ', ספר בן 32 עמודים עם תמונות של חברי הלהקה, חולצת כותנה שחורה עם הדפס זהוב של סמליל הלהקה וכרזה בגודל 67.5X92.5 ס"מ.
רשימת השמעה

| תקליטור 1 - The 12" Collection> מס' | תקליטור 1 - The 12" Collection> שם | תקליטור 1 - The 12" Collection> כותב(ים) | תקליטור 1 - The 12" Collection> אלבום מקורי | תקליטור 1 - The 12" Collection> משך | תקליטור 1 - The 12" Collection>  | תקליטור 1 - The 12" Collection>  | תקליטור 1 - The 12" Collection>  | תקליטור 1 - The 12" Collection>  | תקליטור 1 - The 12" Collection>  |
| --- | --- | --- | --- | --- | --- | --- | --- | --- | --- |
| 1. | Bohemian Rhapsody  | פרדי מרקיורי | A Night at the Opera | 5:55 |  |  |  |  |  |
| 2. | Radio Ga Ga  | רוג'ר טיילור | The Works | 6:52 |  |  |  |  |  |
| 3. | Machines (Or 'Back to Humans')  | בריאן מיי, טיילור | The Works | 5:08 |  |  |  |  |  |
| 4. | I Want to Break Free  | ג'ון דיקון | The Works | 7:19 |  |  |  |  |  |
| 5. | It's a Hard Life  | מרקיורי | The Works | 5:05 |  |  |  |  |  |
| 6. | Hammer to Fall  | מיי | The Works | 5:23 |  |  |  |  |  |
| 7. | Man on the Prowl  | מרקיורי | The Works | 6:04 |  |  |  |  |  |
| 8. | A Kind of Magic  | טיילור | A Kind of Magic | 6:25 |  |  |  |  |  |
| 9. | Pain is So Close to Pleasure  | מרקיורי, דיקון | A Kind of Magic | 6:01 |  |  |  |  |  |
| 10. | Breakthru  | מרקיורי, טיילור | The Miracle | 5:44 |  |  |  |  |  |
| 11. | The Invisible Man  | טיילור | The Miracle | 5:29 |  |  |  |  |  |
| 12. | The Show Must Go On  | מיי | Innuendo | 4:32 |  |  |  |  |  |
| משך כולל: | משך כולל: | משך כולל: | משך כולל: | 70:04 |  |  |  |  |  |
| תקליטור 2 - Live at the Rainbow '74> מס' | תקליטור 2 - Live at the Rainbow '74> שם | תקליטור 2 - Live at the Rainbow '74> כותב(ים) | תקליטור 2 - Live at the Rainbow '74> אלבום מקורי | תקליטור 2 - Live at the Rainbow '74> משך | תקליטור 2 - Live at the Rainbow '74>  | תקליטור 2 - Live at the Rainbow '74>  | תקליטור 2 - Live at the Rainbow '74>  | תקליטור 2 - Live at the Rainbow '74>  | תקליטור 2 - Live at the Rainbow '74>  |
| --- | --- | --- | --- | --- | --- | --- | --- | --- | --- |
| 1. | Procession  | מיי | Queen II | 1:18 |  |  |  |  |  |
| 2. | Now I'm Here  | מיי | Sheer Heart Attack | 5:00 |  |  |  |  |  |
| 3. | Ogre Battle  | מרקיורי | Queen II | 5:31 |  |  |  |  |  |
| 4. | White Queen (As It Began)  | מיי | Queen II | 5:34 |  |  |  |  |  |
| 5. | In the Lap of the Gods  | מרקיורי | Sheer Heart Attack | 3:20 |  |  |  |  |  |
| 6. | Killer Queen  | מרקיורי | Sheer Heart Attack | 1:26 |  |  |  |  |  |
| 7. | March of the Black Queen  | מרקיורי | Queen II | 1:36 |  |  |  |  |  |
| 8. | Bring Back That Leroy Brown  | מרקיורי | Sheer Heart Attack | 1:41 |  |  |  |  |  |
| 9. | Father to Son  | מיי | Queen II | 5:55 |  |  |  |  |  |
| 10. | Keep Yourself Alive  | מיי | Queen | 2:23 |  |  |  |  |  |
| 11. | Liar  | מרקיורי | Queen | 8:39 |  |  |  |  |  |
| 12. | Son and Daughter  | מיי | Queen | 3:45 |  |  |  |  |  |
| 13. | Stone Cold Crazy  | מרקיורי, מיי, טיילור, דיקון | Sheer Heart Attack | 2:40 |  |  |  |  |  |
| 14. | In the Lap of the Gods... Revisited  | מרקיורי | Sheer Heart Attack | 4:10 |  |  |  |  |  |
| 15. | Jailhouse Rock  | ג'רי לייבר, מייק סטולר | Jailhouse Rock | 4:10 |  |  |  |  |  |
| משך כולל: | משך כולל: | משך כולל: | משך כולל: | 56:48 |  |  |  |  |  |
הערות שוליים

↑  Queen – Box Of Tricks (1992, Box Set), Discogs (באנגלית)
↑  Queen Box of Tricks, Eli (באנגלית)
תרבית תאים

תרבית תאים של סרטן השד (מצולם במיקרוסקופ פאזות)
תרבית תאים (באנגלית: Cell culture) היא תהליך שבו תאים אאוקריוטיים או פרוקריוטיים גדלים בתנאים מבוקרים. באופן מעשי, המונח "תרבית תאים" מתייחס ברוב המקרים לגידול תאים אאוקריוטיים שהופקו מאורגניזמים רב-תאיים, בייחוד בעלי חיים וצמחים. גידול תאים בתרבית הפך לשיטה מעבדתית שגרתית החל משנות ה-50 של המאה ה-20.
ניתן לחלק את תרביות התאים לתרביות תאים נצחיות ותרביות תאים שאינן נצחיות, תרביות נצחיות - שורת תאים (Cell line) ניתן לגדל ללא הגבלת זמן, בעוד שתאי תרביות בלתי נצחיות חדלים להתחלק לאחר זמן מה בתרבית ולאחר מכן מתים, לרוב מוות תאי מתוכנן (אפופטוזה). בתנאים מסוימים ניתן להתמיר תאים בלתי נצחיים לתאים נצחיים על ידי החדרת מספר גנים, לרוב על ידי נגיפים.
היסטוריה

בשנות השמונים של המאה ה-19 פיתח הפיזיולוג האנגלי סידני רינגר (Ringer) תמיסת יונים המכילה נתרן, אשלגן, סידן ומגנזיום המאפשרת את המשך פעילותו של לב לאחר בידודו מן הגוף - תמיסת רינגר. במקביל, הפריד ב-1885 וילהלם רו (Wilhelm Roux) חלק מעובר תרנגולת והחזיק אותו בתמיסה פיזיולוגית מחוממת למשך מספר ימים, בכך ביסס את עיקרון תרבית התאים. בתחילת המאה ה-20 פרסם רוס גרנביל הריסון את עיקרי השיטות המשמשות גידול תאים בתאים כאשר הוא משתמש בתאים שהופקו מעוברי חולייתנים.
על אף הידע שנצבר בתחום, לא הובן הפוטנציאל המדעי והרפואי הגלום בתרביות תאים עד שנות הארבעים והחמישים של המאה ה-20, כאשר בשנים אלו החל השימוש בתרביות תאים במטרה ליצור נגיפים המשמשים כחיסון. אחד החיסונים הראשונים שיוצרו בעזרת תרבית תאים היה תרכיב בחיסון של סאלק נגד מחלת הפוליו, נגיפים ששימשו לחיסון זה יוצרו בתרבית של תאי כליית קוף.
תרביות תאים של יונקים > בידוד התאים

ניתן לבודד תאים מרקמות לצורך גידולם בתרבית "Ex vivo" (כלומר מחוץ לגוף) בכמה אופנים. ניתן לנקות בקלות תאים מהדם, אולם רק תאי דם לבנים מסוגלים לגדול בתרבית. ניתן לשחרר תאים מרקמה עדינה באמצעות עיכול אנזימטי עם אנזימים כדוגמת קולגנאז, טריפסין ופרונאז, אשר מאפשרים ניתוק התא מהמשתית החוץ תאית, כלומר, התאים מופרדים ליחידות בודדות ומאבדים מפורמולת של הרקמה. אפשרות חלופית, היא גידול חלקים מרקמה במדיום גידול והתאים הגדלים שם ישמשו ליצירת התרבית. שיטה זו ידועה כתרבית אקספלנט (Explant culture).
התרבית הנלקחת ישירות מבעל חיים או מאדם נקראת תרבית ראשונית (Primary culture). לאחר העברת התאים מהתרבית הראשונית לכלי גידול חדש מתקבלת תרבית שניונית (Secondary culture). עם הזמן, משתנה הרכב אוכלוסיית התאים בתרביות בשל התנאים הספציפיים, הבוררים את סוגי התאים. למעט יוצאי דופן שנגזרו מגידולים, רוב התאים בתרבית הם בעלי תוחלת חיים מוגבלת, ולאחר מספר חלוקות מסוים עוברים התאים תהליך של הזדקנות תאית (Senescence) ומפסיקים להתחלק.
שורות תאים המסוגלות להתרבות ללא הגבלה (ידועות גם כקווי תאים רציפים) מתפתחות בעקבות מוטציה ספונטנית או שינוי מכוון, כדוגמת ביטוי מלאכותי של גן טלומראז. תאים אלה הם תאים שעברו התמרה. קיימות מספר שורות תאים המייצגות סוגים שונים של תאים.
תרביות תאים של יונקים > תחזוקת התאים בתרבית

התאים גדלים ונשמרים בטמפרטורה מתאימה ובתערובת גז (לרוב 37 מעלות צלזיוס ו-5% CO2) באינקובטור. תנאי התרבית משתנים בין תרביות של סוגי תאים שונים, ושינויים בתנאי הגידול של סוג תא מסוים עשויים לגרום לפנוטיפים שונים להתבטא.
בנוסף לערבוב הגז ולטמפרטורה, במערכות תרבית שונות נעשה שימוש במדיום גידול שונה. במדיומי גידול שונים קיימים הבדלים בתנאי ה-pH, ריכוזי הגלוקוז, פקטורי גידול, ונוכחותם של חומרים מזינים נוספים. פקטורי הגידול המשמשים כתוספת למדיה ומופקים לעיתים קרובות מדם בעלי חיים, כדוגמת סרום של עגל. מרכיבים אלו מגבירים את הסיכויים לזיהום של מוצרים בנגיפים ובפריונים. כיום נעשים מאמצים למזער או אף להוציא משימוש מרכיבים אלו היכן שניתן.
חלק מהתאים חיים באופן טבעי בלי צורך במשטח תומך, כדוגמת תאים הנמצאים בזרם הדם. תרבית תאים מסוג זה נקראת תרבית תרחיף תאים (Suspension cultures). לעומתם תאים אחרים, כדוגמת רוב התאים הנלקחים מרקמות מוצקות, דורשים משטח תומך ואלו נקראים תאים דורשי תאחיזה. תאים אלו, ניתן לגדל על פלסטיק לתרבית רקמה שניתן לצפותו במרכיבי משתית חוץ תאית (כגון קולגן או פיברונקטין) להגברת תכונות התמיכה שלו וכדי שיספק תנאים נוספים החיוניים לגידול.
תרביות תאים של יונקים > טיפול בתאי תרבית

התחלקות התאים בתרבית בדרך כלל נמשכת עד שהם גדלים על כל השטח או הנפח הזמין. בעקבות זאת עלולות להתעורר מספר בעיות:
הידלדלות חומרי המזון במדיום הגידול
הצטברות של תאים מתים שעברו אפופטוזה או נקרוזה
מגע בין תאים עשוי לגרות עצירה של מחזור התא, ועצירת התחלקות התאים (ידוע כ-Contact inhibition)
מגע בין תאים עשוי לגרום להתמיינות תאים בלתי רצויה
ניתן להתמודד עם סוגיות אלו באמצעות שיטות המתבססות על טכניקה סטרילית. שיטות אלה מכוונות כדי למנוע זיהום של חיידקים או שמרים אשר עלולים להתחרות עם תאי היונק על חומרי המזון במצע, ו/או לגרום להדבקה של התאים ולמותם. אחת השיטות למניעת זיהום של מיקרואורגניזמים היא שימוש במנדף ביולוגי (Laminar flow cabinet - תא שבו מוזרם אוויר מסונן). אמצעי נוסף למניעת זיהום הוא הוספת אנטיביוטיקה למדיום הגידול.
טיפולים מקובלים שנעשים בתרביות תאים כוללים שינויים במדיום הגידול, העברת תאים וטרנספקציה (כלומר החדרה של חומר גנטי זר לתאים).
שינויים במדיום הגידול - מטרת השינויים במדיום היא לחדש את מלאי חומרי המזון במצע וכדי למנוע הצטברות של תוצרים מטבוליים שעשויים להזיק, או של תאים מתים. במקרה של תרביות תרחיף, ניתן להפריד את התאים ממדיום הגידול באמצעות סרכוז, והרחפה מחדש במדיום טרי. במקרה של תרביות של תאים דורשי תאחיזה ניתן להרחיק את המצע הנוזלי ולהחליפו במצע טרי.
העברת תאים (פיצול תאים) - העברת תאים פירושה העברה של מספר מצומצם של תאים לכלי חדש. תאים יכולים להיות מגודלים בתרבית לזמן רב יותר אם הם מופרדים בקביעות, מכיוון שכך נמנעת הזדקנות תאית הקשורה בצפיפות גבוהה של תאים בזמן ממושך. תרביות תרחיף מועברות בקלות באמצעות לקיחה של כמות קטנה מהתרבית שכוללת מספר תאים, ומיהולה בנפח גדול של מצע טרי. לתרביות של תאים דורשי תאחיזה, יש קודם לנתק את התאים; באופן היסטורי הניתוק נעשה באמצעות תערובת של טריפסין ו-EDTA, אולם כיום קיימות תערובות אנזימים נוספות המשמשות למטרה זו. כמות קטנה של תאים שנותקו יכולים לשמש כגרעין לתרבית חדשה.
טרנספקציה - שיטת טיפול נוספת שמקובלת בגידול תרביות היא טרנספקציה שבה מוחדר דנ"א זר לתאים. לעיתים קרובות נעשית הטרנספקציה כדי לגרום לתאים לבטא חלבון רצוי. בשנים האחרונות, טרנספקציה של תבניות RNAi החלה לשמש כמנגנון נוח כדי לדכא ביטוי של גן או חלבון מסוים. ניתן להחדיר דנ"א לתאים גם באמצעות נגיפים, בשיטות של טרנסדוקציה והדבקה או באמצעות טרנספורמציה.
תרביות תאים של יונקים > שורות תאים אנושיות

שורות תאים שנוצרו מבני אדם מעוררות סוגיות ביואתיות, מאחר שהם יכולים להאריך ימים מעבר לחייו של אורגניזם האב ויכולים לשמש בהמשך בגילוי טיפולים רפואיים רווחיים. בהחלטה תקדימית בנושא בית המשפט העליון של קליפורניה קבע ב-1990 כי לפציינטים אין בעלות על שורות תאים שמקורם מאיברים שהוסרו בהסכמתם.
תרביות תאים של יונקים > ייצור היברודומות

ניתן למזג תאים רגילים עם תאים מקווי תאים רציפים אשר מתרבים ללא הגבלה. שיטה זו משמשת לייצור נוגדנים חד-שבטיים (מונוקלונליים). כך, לימפוציטים שבודדו מדם של חייה מחוסנת מאוחים עם תאים סרטניים ומגודלים במדיום גדילה סלקטיבי: כך שורדים בסופו של דבר רק התאים שהתמזגו.
שימושים בתרביות תאים

שימוש נרחב בתרביות תאים מבעלי חיים נעשה בתעשיית הביוטכנולוגיה לייצור חיסונים ויראליים ומוצרים נוספים. תרבית MRC-5 מבן אדם מנוצלת בחיסונים שונים. חומרים ביולוגים שמיוצרים בעזרת טכנולוגיה של דנ"א רקומביננטי (rDNA) בתרבית תאים מבעלי חיים כוללים אנזימים, הורמונים, ביוחומרים חיסוניים (נוגדנים חד-שבטיים, אינטרלויקינים, לימפוקינים) וחומרים לטיפול בסרטן. על אף שניתן לייצר חלבונים פשוטים רבים באמצעות rDNA בתרביות חיידקיות, אין אפשרות לייצר חלבונים מורכבים שעוברים גליקוזילציות בתאים חיידקיים ולכן נעשה בשימוש בתאים מבעלי חיים. דוגמה לחלבון מורכב שכזה הוא ההורמון אריתרופויאטין. עלות גידולם של תאי יונקים גבוהה, ולפיכך נעשים מאמצי מחקר לשם ייצור חלבונים מורכבים כאלו בתאי חרקים או בתאי צמחים.
בשר מתורבת

בראשית המאה ה-21 החלו מדענים ברחבי העולם לפתח 'בשר מתורבת' (מלשון תרבית) המיוצר מתאים של בעלי חיים המתרבים בתנאי מעבדה עד לכדי קבלת נתחי בשר השואפים לחקות את נתחי הבשר המופקים מבשר בעלי החיים. הראשון להפיק בשר מתורבת מתאי בעלי חיים היה הפרופ' ההולנדי מארק פוסט מאוניברסיטת מאסטריכט, שפיתח בשר מתורבת ב-2013. הביופסיה שממנה הופקה קציצת הבשר שייצר נלקחה משריר כתף של פרה מבית מטבחיים. אותה הפיק מתאי לוויין שגידל על מצע נוזלי עשיר בחומרי הזנה, חמצן והורמונים שהופקו מעוברי פרות. לאחר התרבות והתמיינות התאים הם הועברו לצלחות פלסטיק קטנות עם קולגן. תאי הלוויין הפכו לתאי שריר שהסתדרו על גבי ה'פיגומים' שיצר הקולגן, וחוברו יחד בצלחות. תהליך זה ארך כשלושה חודשים, ועלותו נאמדה בכ-250,000 אירו.
בשנים שלאחר מכן הוקמו מספר חברות הזנק ששמו להן למטרה לפתח בשר מתורבת שיחליף את בשר הבהמה הרגיל, ובכך יפתור מספר רב של בעיות בתחום הכלכלי, הבריאותי, האתי וההלכתי הכרוכות בתעשיית המזון מן החי.